โกลเด้น เพลซ สาขาเจริญสุขมงคลจิต เอาใจคนรักสุขภาพ
เอาใจคนรักสุขภาพ บริษัท สุวรรณชาด จำกัด ในพระบรมราชูปถัมภ์ ได้เปิด ร้านโกลเด้นเพลซ สาขาใหม่ ณ สนามปั่นจักรยาน เจริญสุขมงคลจิต หรือ Happy and Healthy Bike Lane (HHBL) ภายในบริเวณท่าอากาศยานสุวรรณภูมิ อ.บางพลี จ.สมุทรปราการ ซึ่งเป็นสาขาลำดับที่ 14 โอกาสนี้ สมเด็จพระเจ้า อยู่หัว ทรงพระกรุณาโปรดเกล้าฯ ให้ พลอากาศเอก สถิตย์พงษ์ สุขวิมล ราชเลขานุการในพระองค์สมเด็จพระเจ้าอยู่หัว เป็นประธานเปิดร้านฯ เมื่อวันที่ 23 พ.ย.ที่ผ่านมา,สำหรับร้านโกลเด้น เพลซ เป็นต้นแบบร้านค้าปลีกเพื่อคนไทย โดยพระบาทสมเด็จพระปรมินทรมหาภูมิพลอดุลยเดช บรมนาถบพิตร พระราชทานพระราชดำริที่จะส่งเสริมให้มีรูปแบบและการบริหารจัดการที่เหมาะสมกับการดำรงชีพ มีความหลากหลายและราคาไม่แพง เปรียบเสมือนเป็นตู้เย็นให้กับชุมชนในแต่ละพื้นที่ โดยร้านโกลเด้น เพลซ สาขาเจริญสุขมงคลจิต สาขาล่าสุด เป็นร้านค้าปลีกเพื่อคนรักสุขภาพ รองรับไลฟ์สไตล์กลุ่มผู้รักสุขภาพ,ซึ่ง นวลพรรณ ล่ำซำ กรรมการบริษัท สุวรรณชาด จำกัด เผยว่า ร้านโกลเด้นเพลซ สาขาเจริญสุขมงคลจิต มีรูปแบบร้านที่แตกต่างจากสาขาอื่น มีการตกแต่งที่โปร่งโล่งสบาย เพิ่มพื้นที่นั่ง เพื่อรองรับกลุ่มลูกค้าที่มาพักผ่อนและออกกำลังกายเป็นครอบครัว และผลิตภัณฑ์ ที่จำหน่ายภายในร้าน จะเน้น สินค้าสุขภาพ อาทิ อาหารสุขภาพ พร้อมรับประทาน ผลไม้สดปลอดสารพิษ เป็นต้น สาขานี้ยังเป็นสาขาแรก ที่เปิดมุมกาแฟลิขสิทธิ์เฉพาะของร้านโกลเด้น เพลซ ซึ่งเป็นสูตรพิเศษเฉพาะ เมล็ดกาแฟของโครงการหลวง จากดอยแม่สลอง นอกจากนี้ยังมีเมนูเครื่องดื่มเพื่อสุขภาพด้วย เมื่อนึกถึงสุขภาพขอให้นึกถึงโกลเด้น เพลซ โดยสาขานี้จะเปิดบริการทุกวัน เวลา 07.00-21.00 น.
เอาใจคนรักสุขภาพ บริษัท สุวรรณชาด จำกัด ในพระบรมราชูปถัมภ์ ได้เปิด ร้านโกลเด้น เพลซ สาขาใหม่ ณ สนามปั่นจักรยาน  
เจริญสุขมงคลจิต,สนามบินสุวรรณภูมิ,โกลเด้นเพลซ,ร้านค้าปลีก,คนรักสุขภาพ,สุขภาพกาย/ใจ